Dar es Salaam

An Dar es Salaam (, ; gikan sa ) iyo an pinakadakulang syudad asin financial hub kan Tanzania. Iyo man iyan an kapitolyo kan Rehiyon Dar es Salaam. Igwang populasyon nin labi sa 7 milyon katawo, an Dar es Salaam iyo an pinakadakulang syudad sa Subangan na Aprika susog sa populasyon asin iyo an ikalimang pinakadakula sa Aprika. Namumugtak sa baybayon Swahili, an Dar es Salaam iyo an importanteng sentrong ekonomiko asin saro sa pinakamarikas na nagtatalubong syudad sa kinaban. Pigprediksyon kan mga eksperto na an populasyon kan syudad matalubo nin labi sa 10 milyon bago mag-abot an taon 2030.

Tinugdas an syudad kaidtong katahawan kan ika-19 na siglo. Iyo iyan an pangenot na administratibo asin commercial center kan German East Africa, Tanganyika, asin Tanzania. Ginibo an desisyon kaidtong 1974 tanganing ibalyo an kapitolyo sa Dodoma na opisyal nang nakompleto kaidtong 1996.

An Dar es Salaam iyo an pinakaprominenteng syudad para sa arts, moda, media, pelikula, telebisyon, asin finance kan Tanzania. Iyo iyan an kapitolyo kan  co-extensive Dar es Salaam Region, saro sa 31 administratibong rehiyon kan Tanzania, asin kompwesto nin limang districts: Kinondoni sa amihanan; Ilala sa tahaw; Ubungo asin Temeke sa habagatan; asin Kigamboni sa subangan sa Kurasini estuary.

Toltolan